สวัสดีค่ะ หนูมีไข้38.5 อยากทราบว่า นอนเปิดแอร์ได้ไหมค่ะ อากาศมันร้อน อบอ้าวค่ะ
สวัสดีค่ะ หากวัดอุณหภูมิกายได้เกิน 37.8 องศา ถือว่ามีไข้ซึ่งไข้ถ้าเป็นเฉียบพลัน ควรนึกถึงสาเหตุของการอักเสบหรือการติดเชื้อใดๆในร่างกายที่จำเป็นต้องตรวจหาและรักษาและแก้ไขตามสาเหตุ การตรวจหาจะดูตามระบบต่างๆเช่นระบบทางเดินหายใจอาจมีเจ็บคอ ไอ ระบบทางเดินอาหารอาจมีคลื่นไส้ อาเจียน ท้องเสีย เป็นต้นเบื้องต้นกินยาลดไข้ทุก 4-6 ชั่วโมง พักผ่อนให้เพียงพอ งดการไปที่ชุมชน อยู่ในที่อากาศถ่ายเทได้ดี อาจจะเป็นห้องแอร์หรือไม่ก็ได้ แต่ไม่ควรอยู่ในที่ห้องแอร์เย็นจนเกินไป และควรไปพบแพทย์เพื่อตรวจหาสาเหตุที่แน่ชัดของไข้ที่สูงดังกล่าวมาต่อไป